Muzikál

**Muzikál** je syntetický dramatický žáner, ktorý  spája literatúru, hudbu a tanec.

## Pojem muzikál
Slovo muzikál má viac významov a môže sa označovať tiež ako: muzikálový film alebo divadelná inscenácia muzikálu, poprípade muzikálové divadlo. Tieto významy však treba odlišovať.

Pri inscenovaní muzikálu musia byť interpreti nielen dobrými hercami, ale aj spevákmi a tanečníkmi súčasne. Žánrovo typický je teda muzikál, v ktorom sa strieda hovorené slovo, spev a tanec.  Môže byť aj celospievaný (napr. v prípade tzv. rockovej opery) alebo s dominujúcou tanečnou zložkou (približujúc sa tak baletu), rovnako však môže tanec celkom chýbať.

Slovo muzikál pochádza zo skráteného anglického slovného spojenia *the musical comedy*, ktoré označovalo v 1. polovici 20. storočia revue s humoristickými a speváckymi číslami, ktoré spravidla nemali súvislý dej.

## Slovenské muzikály
Za prvý slovenský muzikál sa pokladá Nie je všedný deň (1960) s hudbou Milana Nováka s libretom P. Ševčoviča. Paradoxne sa za prvý slovenský muzikál pokladá tiež Revízor podľa poviedky Gogoľa.  

Dátum v zozname muzikálov uvádza ich premiéru či už scénickú, televíznu alebo filmovú.

*1960: *Nie je všedný deň*
*24. 2. 1963: Revízor, hudba: Teodor Šebo Martinský, libreto: Ján Turan, Bedřich Kramosil
*1975: *Modrý autobus*, hudba, texty piesní: Samo Ivaška
*1975: *[[Plné vrecká peňazí]]*, hudba: Igor Bázlik, texty piesní: Tomáš Janovic, Milan Lasica
*8. 10. 1977: *[[Cyrano z predmestia]]*, hudba: Pavol Hammel, Marián Varga, texty piesní: Kamil Peteraj, Ján Štrasser, libreto: Alta Vášová 
*1977: *Sneh sa smial, až padal*, hudba: Dežo Ursiny, texty piesní: Ján Štrasser
*1978: *Smoliari* (filmový muzikál), hudba: Ali Brezovský, texty piesní: Kamil Peteraj
*1979: *Peter a Lucia*, hudba: Dežo Ursiny, texty piesní: Ján Štrasser, libreto: Alta Vášová (nerealizovaný)
*1980: *Čarovná čaša* (televízny muzikál), hudba: Peter Breiner, libreto: Karol Zachar, texty piesní: Katarína Klačanská, Boris Farkaš
*1981: *[[Neberte nám princeznú]]* (televízny muzikál), hudba: Dežo Ursiny, texty piesní: Ján Štrasser, libreto: Alta Vášová
*1983: *Brzdy*, hudba: Peter Breiner, libreto: Peter Stoličný, Ján Štrasser, texty piesní: Ján Štrasser
*1984: *Ukradnutý biely slon* (televízny muzikál), hudba: Peter Breiner libreto: Mark Twain, Ľubomír Feldek, texty piesní: Ľubomír Feldek
*1985: *[[Fontána pre Zuzanu]]* (filmový muzikál), hudba: Vašo Patejdl, texty piesní, libreto: Boris Filan
*1986: *[[Polepetko]]*, hudba: Igor Bázlik, libreto: Peter Stoličný, texty piesní: Ján Štrasser 
*1987: *Nebola to piata, bola to deviata*, hudba: Peter Breiner, libreto: Aldo Nicolai, texty piesní: Ján Štrasser 
*1995: *Pilátova žena*
*19. 6. 1998: *Kráľ Dávid*, hudba: Ľubo Horňák, libreto: Jozef Urban
*1999: *Láska je silnejšia*
*28. 11. 2003: *Adam Šangala*, hudba: Vašo Patejdl, texty piesní: Kamil Peteraj, libreto: Jozef Paštéka
*11. 2. 2005 *Báthoryčka*, hudba: Henrich Leško, texty piesní: Ivan Vojtek, Martin Sarvaš, libreto: Jana Kákošová
*17. 11. 2006: *[[Cudzinec (muzikál)|Cudzinec]]*
*2007: *František z Assisi*, hudba: Gabo Dušík, texty piesní: Martin Sarvaš, libreto: Martin Kákoš 
*2008: *[[Príbeh ulice]]*
*2009: *Mária Antoinetta*, hudba: Gabo Dušík, texty piesní: Peter Uličný, libreto: Viliam Klimáček
*25. 3. 2011: *[[Príbeh ulice 2|Príbeh ulice II]]*.
*26. 11. 2011: *Princ a Večernica*, hudba: Ľubomír Dolný, texty piesní: Ľubomír Feldek
*2011: *Muzikálový sen*
*2011: *Quo Vadis*, hudba: Gabo Dušík, texty piesní: Peter Uličný, libreto: Martin Kákoš
*2011: *Ôsmy svetadiel*, hudba: skupina Elán, libreto: Peter Pavlac, Ján Ďurovčík, Boris Filan
*2013: *Prekliaty básnik*, hudba: Henrich Leško, libreto a texty piesní: Marek Maďarič
*29. 11. 2013: *Móric Beňovský*, hudba: Adrian Harvan, Milan Antol, texty piesní: Vladimír Krausz, libreto: Milan Antol
*8. 11. 2013, *Sherlock Holmes*, hudba: Juraj Haško, texty piesní: Robert Mankovič, libreto: Michal Náhlik
*15. 11. 2013, *Tisícročná včela*
*2013: *Mata Hari*, hudba: Ľubo Horňák, texty piesní: Marián Brezáni, libreto: Martin Kákoš
*11. 11. 2016, *Povolanie pápež*, hudba: Gabo Dušík, libreto: Daniel Hevier
*2017: *Spievankovo a kráľovná Harmónia*
*15.6.2018 , Kto dostane Bojnický zámok?, hudba: Jozef Baláž, Štefan Vida, libreto, taxty piesní: Miroslav Záhorský
*25. 9. 2018: *Matúš Čák Trenčiansky*
*24. 5. 2019: *Keď Mária bola malá*, detský gospelový muzikál

## Literatúra
* Pavlína Hoggardová: Muzikál na prahu tisíciletí. Retypo Brno, 2000.
* Ivo Osolsobě: Muzikál je, když... Supraphon Praha, 1967.
* Michael Prostějovský: Muzikál expres. Větrné mlýny Brno, 2008.

## Referencie

## Pozri aj
* Opera
* Opereta
* Vaudeville

## Iné projekty

## Externé odkazy

* Sprievodca muzikálmi Verejná knižnica Mikuláša Kováča v Banskej Bystrici 


Kategória:Umenie
Kategória:Dráma
Kategória:Filmové žánre
Kategória:Hudba
Kategória:Divadelné žánre
Kategória:Hudobné divadlo
Kategória:Tanec